Document ID: /roh_data/filtered/Billingualer_Corpus_interleaved-de-rm.jsonl.gz/770

This is a text translated from German to Rumantsch Grischun.
Keine Toleranz für Gewalt in der Familie

Mit Information und Aufklärung soll häusliche Gewalt aus der "Grauzone" geholt werden.

Die Kampagne "Gewalt hat (k)ein Zuhause" des Kantons Graubünden hat seit ihrem Start Anfang des Jahres breite Reaktionen hervorgerufen. Frauen und Männer, aber auch von Gewalt betroffene Frauen, haben auf die Sensibilisierungskampagne reagiert und sich zu Wort gemeldet. Dabei wurde wieder einmal deutlich, dass familiäre Gewalt viele Formen hat und sich oftmals in einer Art Grauzone befindet.

Wenn von Gewalt gegen Frauen innerhalb der Familie und Partnerschaft die Rede ist, so stehen meist körperliche Gewalttaten im Vordergrund. Dabei hat häusliche Gewalt noch viele andere Formen: Unterdrückung durch Drohungen, Einschüchterung, Nötigung oder massive finanzielle Einschränkung. All diese Formen sind Gewaltausübungen und somit gesetzeswidrige Handlungen.

Frühzeitig Grenzen setzen

Wenn Gewalt in einer dieser Formen toleriert wird, kann es passieren, dass sich die Übergriffe ausweiten. Deshalb ist es wichtig, dass die betroffenen Mädchen und Frauen frühzeitig reagieren.

"Wichtig sind Projekte und Initiativen, die z.B. speziell darauf ausgerichtet sind, Mädchen zu stärken", berichtet Susanna Mazzetta von der Stabsstelle für Gleichstellungsfragen des Kantons Graubünden. "Damit sollen jene Rollenmuster durchbrochen werden, die Frauen daran hindern, nein zu sagen und klare Grenzen zu setzen." Wie wichtig diese Massnahmen sind, zeigen die aktuellen Zahlen in unserem Land. Susanna Mazzetta weiss, dass familiäre Gewalt in allen Altersgruppen und Schichten vorkommt. "Immer noch scheuen sich viele der betroffenen Frauen, über ihre Gewalterfahrungen zu reden. Oftmals glauben sie, mitschuldig zu sein an den Übergriffen ihrer Partner."

Grauzone zwischen Gewalt und Nicht-Gewalt

Im Rahmen des Interreg Projekts "Grenzen überschreiten - Grenzen setzen" läuft derzeit eine Studie, die unter anderem die Grauzone zwischen Gewalt und Nicht-Gewalt auslotet. Die Erhebung erfolgt in Graubünden, Liechtenstein und Vorarlberg. "Wir hoffen, anhand dieser Studie auch nähere Erkenntnisse zur Entstehung und Dynamik von häuslicher Gewalt in Graubünden zu erhalten", erläutert Susanna Mazzetta. "Daraus können dann ganz gezielte Präventivmassnahmen entwickelt werden."

Beratung und Unterstützung

Gegen eine Verharmlosung von Gewalt in jeder Form helfen in erster Linie Information und Aufklärung. "Wir möchten mit der Kampagne 'Gewalt hat (k)ein Zuhause' Frauen dazu motivieren, schon frühzeitig Hilfe in Anspruch zu nehmen", erklärt Susanna Mazzetta. "Dazu ist es notwendig, immer wieder bewusst zu machen, dass unter Gewalt eben nicht nur körperliche Misshandlung zu verstehen ist, sondern alle Verhaltensweisen, die Frauen auf physischer, psychischer und sexueller Ebene schädigen." Unter der Internet-Site www.gewalthatkeinzuhause.org können Beratungs- und Hilfsangebote im Kanton Graubünden, Vorarlberg und Liechtenstein abgefragt werden. Gleichzeitig liegen Informationsbroschüren auf deutsch, italienisch und romanisch vor und können bei der Stabsstelle für Gleichstellungsfragen (tel. 081 257 35 70) bestellt werden.

Statements zur Kampagne "Gewalt hat (k)ein Zuhause" im Kanton Graubünden

"Über 30 Jahre Tätigkeit in den Medien haben mir gezeigt, dass ein freies Leben, eine eigene und freie Meinung nur in einer gewaltfreien Gesellschaft möglich ist. Gewalt zerstört den Menschen und seine Seele. Gewalt zerstört die Gesellschaft. Gegen die Gewalt ist ein Kampf für ein Menschenrecht - Leben in der Gewaltfreiheit."

Hanspeter Lebrument, Verleger

"Partnerschaft muss immer auf einem Dialog aufbauen. Wer dabei seine Meinung mit Gewalt durchsetzt, überschreitet ganz klar die moralischen und gesetzlichen Grenzen. Ich finde es sehr wichtig, dass jeder einzelne immer wieder ein klares Zeichen gegen jede Form von Gewalt und Unterdrückung setzt."

Andy Gees, Bobfahrer und Schinger

"Alle Formen von Gewalt gegen Frauen, Mädchen und Jungen zu benennen und zu verurteilen, unabhängig davon, ob sie kulturell gebilligt werden oder nicht, um die Mauer des Schweigens zu brechen."

Jürg Capol, Chief Marketing Officer FIS Ski WM 2003

"Ich versuche Menschen, egal ob es meine Freundin, meine Mutter, ein Fremder oder ein Kind ist, so zu behandeln wie ich gerne behandelt werde - liebevoll und mit Respekt. Gewalt, auf welcher Ebene auch immer, gehört definitiv nicht dazu."

Cla Mosca, Snowboardweltmeister

"Wir wünschen uns alle eine gewaltfreie Gesellschaft. Da muss es doch klar sein, dass wir damit in der eigenen Familie beginnen müssen. Ohne Gewalt Konflikte zu lösen, heisst auch ohne Unterdrückung des Schwächeren durch den Stärkeren. Gewalttätige Übergriffe gegen Frauen dürfen in keiner Form toleriert werden."

Norbert Joos, Extrembergsteiger

Hinweis an die Redaktionen:

Die Bilder von Hanspeter Lebrument, Andy Gees, Jürg Capol, Cla Mosca und Norbert Joos können hier heruntergeladen werden:

www.gr.ch/daten/keine-gewalt- familie.zip

Gremium: Stabsstelle für Gleichstellungsfragen

Quelle: dt Stabsstelle für Gleichstellungsfragen

Data: 28.02.2003

Nagina toleranza per violenza en la famiglia

Cun infurmaziuns e scleriments duai la violenza a chasa vegnir prendida or da la "zona grischa".

La campagna "Violenza (n')ha (nag)in dachasa" dal chantun Grischun ha chaschunà vastas reacziuns dapi sia lantschada l'entschatta da l'onn. Dunnas ed umens, ma er dunnas pertutgadas da violenza, han reagì sin la campagna da sensibilisaziun ed han dumandà il pled. Latiers èsi sa mussà in'ulteriura giada cleramain che violenza en famiglia ha bleras furmas e ch'ella sa chatta savens en ina uschenumnada zona grischa.

Sch'ins discurra da violenza encunter dunnas en famiglia e partenanza, alura predomineschan per gronda part acts da violenza fisica. Tar tut quai ha violenza a chasa anc bleras autras furmas: suppressiun tras smantascha, intimidaziun, constricziun u massivas restricziuns finanzialas. Tut questas furmas èn acts da violenza ed uschia acts cunter la lescha.

Metter ils cunfins ad ura

Sche violenza vegn tolerada en ina da questas furmas, poi capitar che l'abus s'extenda. Perquai èsi impurtant che las mattas e dunnas pertutgadas reageschan a temp.

"Impurtants èn projects ed iniziativas, ch'èn concepids spezialmain per rinforzar mattas", rapporta Susanna Mazzetta dal post da stab per dumondas d'egualitad dal chantun Grischun. "Uschia duain vegnir surmuntads ils models da rollas che impedeschan las dunnas da dir na e da metter clers cunfins ." Quant impurtantas che quellas mesiras èn mussan las cifras actualas da noss pajais. Susanna Mazzetta sa che violenza en famiglia capita en tut las gruppas da vegliadetga ed en tut las classas socialas. "Anc adina teman bleras da las dunnas pertutgadas da discurrer davart lur experientschas cun violenza. Savens crain ellas d'esser conculpaivlas vi da l'abus da lur partenaris."

Zona grischa tranter violenza e nun-violenza

En il rom dal project interreg "surpassar cunfins - metter cunfins" marscha actualmain in studi che s'occupa tranter auter cun la zona grischa tranter violenza e nun-violenza. La retschertga succeda en il Grischun, il Liechtenstein e Vorarlberg. "Nus sperain da survegnir a maun da quest studi enconuschientschas pli exactas dal cumenzament e da la dinamica da violenza a chasa en Grischun", declera Susanna Mazzetta. "Sin quella basa pon alura vegnir sviluppadas sistematicamain mesiras preventivas."

Cussegliaziun e sustegn

Cunter ina bagatellisaziun da violenza en mintga furma gidan en emprima lingia infurmaziuns e scleriment. "Cun la campagna "Violenza (n')ha (nag)in dachasa" vulessan nus motivar dunnas da tschertgar gia baud agid", declera Susanna Mazzetta. "Perquai èsi necessari da render adina puspè conscient ch'ins na chapescha sut violenza betg mo ils maltractaments fisics mabain tut ils cumportaments che chaschunan a dunnas donns fisics, psichics e sexuals." Sin la pagina d'internet www.gewalthatkeinzuhause.org pon vegnir consultads servetschs da cussegliaziun e d'agid dal chantun Grischun, dal Vorarlberg e Liechtenstein. A medem temp datti broschuras d'infurmaziun sin tudestg, talian e rumantsch che pon vegnir pustadas tar il post da stab per dumondas d'egualitad (tel. 081 257 35 70).

Statements davart la campagna "Violenza (n')ha (nag)in dachasa" en il chantun Grischun

"Passa 30 onns lavur per las medias m'han mussà ch'ina vita libra, in'opiniun independenta e libra è mo pussaivla en ina societad libra da violenza. Violenza destruescha l'uman e si'olma. Violenza destruescha la societad. Esser cunter la violenza è in cumbat per in dretg da l'uman - viver en nun-violenza."

Hanspeter Lebrument, editur

"Ina partenanza sto adina sa basar sin in dialog. Tgi che sfurza tras si'opiniun cun forza, quel surpassa cleramain ils cunfins morals e legals. Jau chat fitg impurtant che mintga singul metta adina puspè in cler accent cunter mintga furma da violenza e suppressiun."

Andy Gees, pilot da bob e lutgader

"Numnar e condemnar tut las furmas da violenza cunter dunnas, mattas e mats, independentamain dal fatg, sch'ellas vegnan toleradas da nossa cultura u betg, per rumper il mir da la taciturnitad."

Jürg Capol, Chief Marketing Officer FIS CM da skis 2003

"Jau prov da tractar umans, n'emporta sche quai è mi'amitga, mia mamma, in ester u in uffant, uschia sco che jau vuless gugent vegnir tractà - plain amur e cun respect. Violenza, sin tge stgalim che quai saja, na tutga definitivamain betg tiers."

Cla Mosca, campiun mundial da snowboard

Nus tuts ans giavischain ina societad senza violenza. Alura èsi bain cler che nus stuain cumenzar cun quai en l'atgna famiglia. Schliar problems senza conficts vul er dir, schliar els senza ch'il ferm supprima il debel. Abus da violenza envers dunnas na dastgan vegnir tolerads en nagina furma.

Norbert Joos, alpinist extrem

Infurmaziun a las redacziuns:

Las fotografias da Hanspeter Lebrument, Andy Gees, Jürg Capol, Cla Mosca e Norbert Joos pon vegnir chargiadas sin l'agen computer:

www.gr.ch/daten/keine- gewalt-familiie.zip

Gremi: Post da stab per dumondas d'egualitad

Funtauna: rg Post da stab per dumondas d'egualitad

Data: 28.02.2003